Lietuvos Respublikos Vyriausybė

nutarimas

DĖL Lietuvos Respublikos Vyriausybės 1998 m. lapkričio 17 d. nutarimO Nr. 1341 „Dėl tarnybinių lengvųjų automobilių biudžetinėse įstaigose“ PAKEITIMO

2021 m. birželio 9 d. Nr. 448

Vilnius

Lietuvos Respublikos Vyriausybė n u t a r i a:

Pakeisti Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ 3 punktą ir išdėstyti jį taip:

„3. Nustatyti, kad tarnybiniai automobiliai, kurie priskirtini specialiosioms transporto priemonėms, taktinėms ir logistinėms transporto priemonėms, kaip jos apibrėžtos Lietuvos Respublikos saugaus eismo automobilių keliais įstatyme, tarnybiniams automobiliams, naudojamiems kriminalinės žvalgybos subjektų, kaip jie apibrėžti Lietuvos Respublikos kriminalinės žvalgybos įstatyme, Lietuvos Respublikos aplinkos ministerijai pavaldžių institucijų tarnybiniams automobiliams, naudojamiems valstybinei aplinkos apsaugos kontrolei, Lietuvos Respublikos miškų įstatymo įgyvendinimo priežiūrai, valstybinei teritorijų planavimo ir statybų priežiūrai vykdyti, Lietuvos statistikos departamento tarnybiniams automobiliams, naudojamiems Oficialiosios statistikos darbų programai įgyvendinti ir jos įgyvendinimui kontroliuoti, Techninės pagalbos neįgaliesiems centro prie Socialinės apsaugos ir darbo ministerijos ir Neįgalumo ir darbingumo nustatymo tarnybos prie Socialinės apsaugos ir darbo ministerijos tarnybiniams automobiliams, Lietuvos Respublikos valstybinės darbo inspekcijos prie Socialinės apsaugos ir darbo ministerijos tarnybiniams automobiliams, naudojamiems darbų saugos ir sveikatos, darbo santykių kontrolei vykdyti, Lietuvos transporto saugos administracijos tarnybiniams automobiliams, naudojamiems kelių transporto vežėjų veiklos kontrolės, valstybinės saugios laivybos Lietuvos Respublikos vidaus vandenyse kontrolės funkcijoms atlikti, Pasienio kontrolės punktų direkcijos prie Susisiekimo ministerijos tarnybiniams automobiliams, naudojamiems pasienio kontrolės punktų priežiūrai vykdyti, Narkotikų, tabako ir alkoholio kontrolės departamento tarnybiniams automobiliams, naudojamiems ūkio subjektų veiklos priežiūrai vykdyti, Švietimo, mokslo ir sporto ministerijos tarnybiniams automobiliams, naudojamiems valstybinei švietimo teikėjų veiklos priežiūrai vykdyti, Nacionalinės mokėjimo agentūros prie Žemės ūkio ministerijos tarnybiniams automobiliams, naudojamiems Europos Sąjungos ir nacionalinės paramos administravimo ir kontrolės funkcijoms atlikti, Nacionalinės žemės tarnybos prie Žemės ūkio ministerijos tarnybiniams automobiliams, naudojamiems žemės reformos, žemėtvarkos, nekilnojamųjų daiktų kadastro duomenų nustatymo kontrolės ir valstybinės priežiūros funkcijoms atlikti, Valstybinės augalininkystės tarnybos prie Žemės ūkio ministerijos tarnybiniams automobiliams, naudojamiems fitosanitarinei ir augalų apsaugos produktų kontrolei vykdyti, augalų dauginamosios medžiagos sertifikavimui, kokybės ir tiekimo rinkos kontrolei, eksportuojamų ir importuojamų grūdų inspektavimui ir intervencinio pirkimo grūdų kokybės priežiūros funkcijoms atlikti, Žuvininkystės tarnybos prie Lietuvos Respublikos žemės ūkio ministerijos tarnybiniams automobiliams, Valstybinės maisto ir veterinarijos tarnybos ir jai pavaldžios biudžetinės įstaigos tarnybiniams automobiliams, naudojamiems valstybinei veterinarinei, maisto saugos, kokybės, valstybinei gyvulių veislininkystės priežiūrai ir kitų privalomųjų reikalavimų kontrolei vykdyti, Lietuvos metrologijos inspekcijos tarnybiniams automobiliams, naudojamiems teisinei metrologinei kontrolei vykdyti, Valstybinės vartotojų teisių apsaugos tarnybos tarnybiniams automobiliams, naudojamiems rinkos priežiūrai vykdyti, Užsienio reikalų ministerijos ir diplomatinių atstovybių, konsulinių įstaigų, atstovybių prie tarptautinių organizacijų ir specialiųjų misijų tarnybiniams automobiliams, naudojamiems konsulinėms, kurjerių, diplomatinio protokolo, diplomatinių krovinių ir diplomatinio pašto gabenimo funkcijoms atlikti, vidaus reikalų ministro valdymo srities įstaigos, vykdančios sveikatinimo veiklą, tarnybiniams automobiliams, naudojamiems sveikatos priežiūros paslaugoms namuose teikti, Kultūros infrastruktūros centro tarnybiniams automobiliams, naudojamiems paveldotvarkos ir kultūros infrastruktūros modernizavimo programoms įgyvendinti, išlaidų dydžius nustato ministras, atsakingas už atitinkamą valdymo sritį, specialiųjų atašė tarnybiniams automobiliams, naudojamiems specialiųjų atašė funkcijoms atlikti jų paskyrimo valstybėse, išlaidų dydžius nustato užsienio reikalų ministras, Vyriausybės atstovų įstaigos tarnybiniams automobiliams, naudojamiems savivaldybių veiklos administracinei priežiūrai, išlaidų dydžius nustato Vyriausybės kancleris.“

Ministrė Pirmininkė	Ingrida Šimonytė

Finansų ministrė	Gintarė Skaistė